Namarupa
<s>Ime-oblik ili ime-lice (pali, sanskrt: nāmarūpa), složenica je indijske filozofije, nastala spajanjem reči nama (ime) i rupa (telo).</s>

<s>U budizmu, ime-oblik označava umno-telesni sklop, skup svih procesa koji čine ljudsko biće, odnosno organizam u psihofizičkoj celovitosti.</s><s>Ime (nama) predstavlja njegovu psihološku stranu, a oblik (rupa) fizičku.</s><s>Tako su ova dva pojma međusobno zavisna i nerazdvojiva.</s>

<s>Ime-lik je nominalistički izraz svojstven budističkoj filosofiji, čija je analogija u evropskoj filosofiji "telo i duša" ili psihički i fizički faktor.</s><s>Izraz rupa prvenstveno označava predmet čula vida.</s>

<s>Ime-oblik se donekle koristi kao sinonim za pet gomila koje čine ljudsko biće.</s>

<s>Umno i telesno</s>

<s>Imenom (nama) se nazivaju: osećaj, opažaj, volja, kontakt i pažnja.</s><s>Pet mentalnih elemenata okupljenih pod nazivom nama jesu ključni sastojci svesti.</s><s>Oni su sadržani u svakom iskustvu i imaju presudnu ulogu u kogniciji objekata.</s>

<s>Telom (rupa) se nazivaju četiri osnovna elementa i materijalni oblik sačinjen od njih.</s><s>Četiri elementa (zemlja, voda, vatra i vazduh) predstavljaju osnovna svojstva tela: čvrstinu, koheziju, toplotu i pokretljivost.</s>

<s>Jedinstvo gomila</s>

<s>Izraz ime-oblik se koristi da označi pet gomila svesnog bića, odnosno jedinstvo tela, osećaja, opažanja, mentalnih tvorevina i svesti.</s>

<s>U budizmu, vezanost za ime-oblik se smatra uzrokom patnje.</s>

<s>Uslovljeni nastanak</s>

<s>Ime-oblik čini ključnu kariku u lancu uslovljenog nastanka.</s><s>Prema Budinom učenju, iz svesti kao uslova nastaje ime-oblik.</s><s>Takođe, "svest ne postoji onda kada ime i oblik ne postoje.</s><s>Kad ime i oblik nestanu, svest takođe nestane".</s>

<s>Prema rečima Saripute, ko razume ime-oblik, taj poseduje ispravno razumevanje:</s>

<s>Literatura</s>

<s>Reference</s>

<s>Sanskritski izrazi
Budistički pojmovi</s>

